ועדת העבודה, הרווחה והבריאות, כנסת 17, פרוטוקול מספר 105, 2006-11-28 11:45

משה שרוני: שלום, אני פותח את ישיבת הוועדה.

רועי קרת: עד תחילת שנת 2006 כל גמלאות הביטוח הלאומי היו מוצמדות לשכר הממוצע במשק.

רועי קרת: בחוק ההסדרים שלפני שנתיים תוקנה שיטת ההצמדה, ונקבע שהחל מאחד בינואר 2006, כל הגמלאות תוצמדנה למדד המחירים לצרכן.

רועי קרת: היום גמלאות הביטוח הלאומי מוצמדות למדד.

רועי קרת: זה סכום בסיסי שמתעדכן לפי מדד ולא לפי השכר הממוצע.

רועי קרת: בתקנות דמי קבורה ובתקנות הכשרה מקצועית, הגמלה צמודה לשכר הממוצע.

רועי קרת: זה לא נכון.

רועי קרת: הוראות החוק גוברות על הוראות התקנות.

רועי קרת: מהאחד בינואר 2006 גם הגמלאות האלה צמודות למדד ולא לשכר הממוצע.

רועי קרת: מי שפותח את התקנות טועה לחשוב שהגמלה הזאת עדיין צמודה לשכר הממוצע.

משה שרוני: מה זה סכום בסיסי?

רועי קרת: הצמדה למדד המחירים לצרכן בראייה היסטורית, היא פחות טובה מאשר הצמדה לשכר הממוצע.

רועי קרת: לפני שנתיים וחצי, במסגרת חוק ההסדרים, העבירו הממשלה והכנסת חוק, שקבע שהגמלאות לא יהיו יותר צמודות לשכר הממוצע אלא למדד המחירים לצרכן.

רועי קרת: הטכניקה החקיקתית שבה עשו את זה, היא שקבעו סכום בסיסי של 7,000 שקלים ואמרו כי מעתה ואילך כל גמלה ל הביטוח הלאומי תיקבע בשיעור מאותו סכום בסיסי, חצי סכום בסיסי, סכום בסיסי מלא וכו', כאשר הסכום הבסיסי יעודכן לפי שיעור עליית המדד לעומת השנה שקדמה לה.

רועי קרת: לגבי רוב הגמלאות שיטת העדכון קבועה בחוק.

רועי קרת: פה יש אנומליה.

רועי קרת: אלה תקנות ישנות, שבהן מופיעה שיטת עדכון שהיא עדיין בהצמדה לשכר הממוצע.

רועי קרת: הוראות החוק לגבי התקנות האלה קובעות ששיטת העדכון תהיה לפי המדד, וחוק גובר על תקנות.

רועי קרת: בכל מקרה המצב החוקי היום, הוא שהגמלאות האלה צמודות למדד.

רועי קרת: מי שפותח את התקנות, עלול לחשוב שהגמלאות האלה צמודות לשכר הממוצע.

רועי קרת: אנחנו רצינו שזה יהיה קוהרנטי ולא להטעות.

רועי קרת: זה תיקון טכני.

משה שרוני: בכל מקרה אני הולך לתקן את החוק הזה, שהגמלה תהיה צמודה לשכר המינימום למשך 10 שנים.

רועי קרת: זה מה שהיה עד ינואר 2006.

משה שרוני: אני אתקן את זה, שזה יהיה צמוד לשכר הממוצע.

משה שרוני: עד 2006 הגמלה היתה צמודה לשכר הממוצע במשק, ואז כמה גאוני הדון וחברי כנסת קבעו שזה יהיה צמוד למדד.

משה שרוני: אז היו צריכים לקבוע בסיס.

משה שרוני: הם רוצים שהתקנות יתוקנו בהתאם לחוק.

מרים שמלצר: מה ההפרש?

דוד אזולאי: המדד עולה פחות והשכר הממוצע עולה הרבה יותר.

רועי קרת: בשנים האחרונות ההפרש לא היה משמעותי, אבל אם מסתכלים על זה מקום המדינה רואים שהשכר הממוצע עלה הרבה יותר מאשר המדד.

משה שרוני: אם קובעים שמנהלים גדולים יקבלו עוד 10,000 שקלים, השכר הממוצע קופץ.

משה שרוני: אם המנכ"לים לא היו מקבלים 50,000 הגמלה היתה פחות.

דוד אזולאי: יש עוד סיבה אחת.

דוד אזולאי: כרגע השכר הממוצע במשק הולך לעלות בהדרגה במשך השנתיים הבאות.

דוד אזולאי: המדד לא יעלה באותו אחוד.

דוד אזולאי: לכן, הרעיון להצמיד את זה לשכר המינימום הוא טוב.

משה שרוני: בגלל זה אני אעשה את התיקון הזה.

משה שרוני: אנחנו מאשרים את תיקון התקנות.

רועי קרת: אני קיבלתי פנייה ממשרד המשפטים, שאמרו כי בתקנות של דמי הקבורה יש הוראת תחולה מיותרת, כי זה תיקון שאין לו תחולה.

משה שרוני: נתקן גם את זה.

משה שרוני: תודה רבה, הישיבה נעולה.